alexandrainst/scandi-wiki huggingface dataset:
Termitopisthes

Termitopisthes er en slekt av biller som hører til familien skarabider (Scarabaeidae).

Utseende 
Små (2,5 -4 millimeter), avlange, rødbrune gjødselbiller. Hodet er ganske stort, rundet foran, for-randen oppbøyd. Pronotum er hvelvet, ved roten med en dyp og bred tverrfure som er mønstret med skarpe, bølgende linjer, i midten med en skarp, dyp midtfure son starter ved bakkanten og ikke når helt til forkanten. Sidekantene er bredt, men ujevnt, avsatte. Hver dekkvinge har fire lengdefurer som er brede foran, men smalner kraftig av bakover.

Levevis 
Artene er knyttet til termitter, muligens bare i slekten Odontotermes. De eter trolig på soppen som termittene dyrker i tuene sine.

Utbredelse 
Slekten er utbredt i Sørøst-Asia (India, Burma).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Corythoderini Schmidt, 1910 – ikke i Europa
 Slekten Termitopisthes  Wasmann, 1918
 Termitopisthes forticulus Tangelder & Krikken, 1982
 Termitopisthes kistneri Tangelder & Krikken, 1982
 Termitopisthes parallelus Champion & Wasmann, 1923
 Termitopisthes schmidti Champion & Wasmann, 1923
 Termitopisthes submissus Tangelder & Krikken, 1982
 Termitopisthes termiticola (Gestro, 1891)
 Termitopisthes wasmanni (A. Schmidt, 1911)

Kilder 
 Tangelder, I.R.M. og Krikken, J. (1982) Termitophilous Scarabs of the Tribe Corythoderini: A taxonomic review (Coleoptera: Aphodiidae). Zoologische Verhandelingen 194: 1-114. 
 Maruyama, M. (2012) A new genus and species of flightless, microphthalmic Corythoderini (Coleoptera: Scarabaeidae: Aphodiinae) from Cambodia, associated with Macrotermes termites. Zootaxa 3555: 83-88.  
 biolib.cz - Oversikt over stammer og slekter

Eksterne lenker 
 

Gjødselbiller
Indias insekter
Myanmars insekter
Biller formelt beskrevet i 1918
Ishavsbyen videregående skole

Ishavsbyen videregående skole er en skole for yrkesfaglige utdanningsprogram i Tromsø. Skolen består av de tidligere Breivika videregående skole og Tromsø maritime skole. Ishavsbyen videregående skole tilbyr helse- og oppvekstfag (HO), teknikk og industrifag (TIF), restaurant og matfag (RM) og elektro og datateknologi (EL). Med voksenopplæringen er det til sammen er det 850 elever ved skolen (2021).

Skolen har midlertidig to skolesteder, hvorav ett i Breivika og ett i Rambergan. Begge skolesteder lokaliserer TIF og EL, mens RM og HO er knyttet til lokalene i Breivika.

Referanser 

Skoler i Tromsø
Videregående skoler i Troms og Finnmark
Borgåna kraftverk

Borgåna kraftverk er et vannkraftverk ved Vindafjorden i Suldal kommune i Rogaland.

Det utnytter et fall på 346 meter fra Vikastølvatnet til sjøen.

Installert effekt er 1,95 MW fra en horisontal peltonturbin. Årsproduksjon er 4,9 GWh.

Kilder
 
 NVE vannkraftdatabase
 Bekk og Strøm

Småkraftverk i Rogaland
Kraftverk i Suldal
Bekk og Strøm 
Kraftverk etablert i 2017
Camille Norment

Camille Norment (født 1970 i Silver Spring, Maryland) er en Oslo-basert amerikansk multimedia-kunstner som arbeider med lyd, installasjon, skulptur, tegning, performance, og video. Norment jobber i tillegg som musiker og komponist. Hun opptrer med Vegar Vårdal og Håvard Skaset i Camille Norment Trio. 

Norment har studert interaktive teknologier ved New York University og litteraturvitenskap samt kunsthistorie ved University of Michigan. 

I 2015 fikk hun i oppdrag av OCA å være Norges representant i den Nordiske Paviljongen i Veneziabiennalen, hvor hun presenterte verket «Rapture». 

Norment har i tillegg utført flere bestillingsverk i offentlig rom blant annet lydinstallasjonen «Within the Toll», 2011 for Henie Onstad Kunstsenter. 

I 2017 var Camille Norment aktuell med separatutstilling ved Oslo Kunstforening. Utstillingen var hennes første separatutstilling i Norge.

Offentlige verk 
 «Within the Toll», 2011, Henie Onstad Kunstsenter

Referanser

Eksterne lenker 
 
 

Kunstnere fra USA
Ben Shapiro

Benjamin Aaron Shapiro (født 15. januar 1984 i Los Angeles) er en amerikansk konservativ politisk kommentator, forfatter, jurist og talkshow-vert. 

Shapiro studerte ved University of California og Harvard Law School. Han har skrevet flere politiske bøker, vært redaktør for det høyreorienterte Breitbart News og er sjefsredaktør for det konservative nyhetsnettstedet The Daily Wire.

Tidlig liv 
Shapiro ble født i Los Angeles, California, i en konservativ jødisk familie med russisk-jødiske og litauisk-jødiske aner. Da han var 9 år gammel gikk familien hans over til ortodoks jødedom.

Karriere 
Shapiro ble interessert i politikk i ung alder og hadde i en alder av 21 år skrevet to bøker.

Shapiro er abortmotstander og tilhenger av dødsstraff. Han mener transpersoner lider av psykiske lidelser.

The Ben Shapiro Show 
The Ben Shapiro Show er en daglig konservativ politisk podkast og radioprogram produsert av The Daily Wire, ledet av Ben Shapiro. Podkasten ble lansert i september 2015. Per mars 2019 er The Ben Shapiro Show rangert av Podtrac som den nest mest populære podkasten i USA. Programmet består av en månedlig "Sunday Special", der Shapiro tar med en gjest for å snakke om et populært/kontroversielt tema.

Bibliografi  
 2004: Brainwashed: How Universities Indoctrinate America's Youth
 2005: Porn Generation: How Social Liberalism Is Corrupting Our Future
 2008: Project President: Bad Hair and Botox on the Road to the White House
 2011: Primetime Propaganda: The True Hollywood Story of How the Left Took Over Your TV
 2013: Bullies: How the Left's Culture of Fear and Intimidation Silences Americans
 2014: The People Vs. Barack Obama: The Criminal Case Against the Obama Administration
 2014: The Left's Phantom Wars
 2014: A Moral Universe Torn Apart
 2015: What's Fair and Other Short Stories
 2016: True Allegiance
 2017: Evil in America
 2017: The Establishment Is Dead: The Rise and Election of Donald Trump
 2019: The Right Side of History: How Reason and Moral Purpose Made the West Great

Referanser

Eksterne lenker 
 
 
 

Journalister fra USA
Sakprosaforfattere fra USA
Jurister fra USA
Alumni fra Harvard Law
Politiske kommentatorer fra USA
Midtlæger kraftverk

Midtlæger kraftverk er et vannkraftverk ved Haukelitunnelen i Ullensvang kommune i Vestland.

Det utnytter et fall på 153 meter fra Kaldevatnet til Votna. Det inngår i Røldal-Suldal kraftanlegget.

Installert effekt er 3,5 MW fra en francisturbin Årsproduksjon er 13,7 GWh.

Småkraft har stått for byggingen på oppdrag for Hydro Energi. Statkraft har en liten eierandel.

Referanser

Kilder
 
 NVE vannkraftdatabase
Norsk Hydro (arkiv)
Statkraft
 Lyse Energi

Småkraftverk i Vestland
Kraftverk i Ullensvang
Røldal-Suldal Kraft
Lyse Energi
Kraftverk etablert i 2016
Ana Tsvetanovska

Ana Tsvetanovska (makedonsk: Ана Цветановска, født 6. desember 2000) er en makedonsk langrennsløper.

Hun deltok for landet sitt under Ski-VM 2017 i Lahtis, der hun ble nummer 100 på sprinten. 

Under Vinter-OL 2022 i Beijing, ble hun nummer 95 på 10 kilometer klassisk intervallstart.

Referanser

Eksterne lenker 
 

Makedonske langrennsløpere
Deltakere under Ski-VM 2017
Fødsler i 2000
Personer etter føde- eller oppvekststed i Nord-Makedonia
Deltakere under Ski-VM 2019
Deltakere under Ski-VM 2021
Deltakere for Nord-Makedonia under Vinter-OL 2022
Langrennsløpere under Vinter-OL 2022
Athyreus

se Systematisk inndeling

Athyreus er en slekt av biller som hører til gruppen skarabider (Scarabaeoidea). Slekten ble tidligere til familien tordivler (Geotrupidae), men er sannsynligvis ikke nært beslektet med disse.

Utseende 
Gjerne middelsstore (5-20 millimeter), korte og brede, blanke, høyt hvelvede skarabider. Kroppen er kledt med korte, lyse, oppstående hår. På farge er de ofte svarte, mørkbrune, eller gul- eller rødaktige med innslag av svart. Hodet er stort og bredt, kjevene (mandiblene) nokså store, gjerne med tenner som peker i flere retninger. Særlig hos hannene har pronotum gjerne horn som kan være rettet rett opp eller forover, og det er gjerne et horn på "snuten". Dekkvingene er korte og brede, rundede, med markerte punktrader. Beina er ganske kraftige, leggene på forbeina gjerne med fire store, butte tenner.

Levevis 
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

Utbredelse 
Slekten er utbredt fra Costa Rica i nord til Argentina i sør, inkludert noen av øyene i Karibia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Bolboceratidae Laporte de Castelnau, 1840
 Stammen Athyreini 
 Slekten Athyreus MacLeay, 1819
 Athyreus acuticornis Howden, 1978
 Athyreus aeneus Klug, 1843
 Athyreus alvarengai Howden, 1978
 Athyreus anneae Howden, 1978
 Athyreus armatus Westwood, 1848
 Athyreus bellator Westwood, 1848
 Athyreus biarmatus Howden, 1978
 Athyreus bicornus Howden, 2002
 Athyreus bifurcatus MacLeay, 1819
 Athyreus bilbergi Gray, 1832
 Athyreus bilobus Howden, 1978
 Athyreus brasilicus Howden, 1978
 Athyreus capricornis Howden, 1978
 Athyreus chalybeatus Fairmaire, 1892
 Athyreus championi Bates, 1887
 Athyreus conspicuus Howden, 1978
 Athyreus cyanescens Klug, 1843
 Athyreus forcipatus Boucomont, 1928
 Athyreus fritzi Howden, 1999
 Athyreus gigas Westwood, 1848
 Athyreus hastifer Felsche, 1909
 Athyreus hemisphaericus Boucomont, 1902
 Athyreus horatioi Howden, 1999
 Athyreus hypocritus Howden, 1978
 Athyreus juanae Howden, 1978
 Athyreus langeri Howden, 1999
 Athyreus larseni Howden, 2002
 Athyreus martinezi Howden, 1955
 Athyreus mouraensis Howden, 2002
 Athyreus nebulosus Howden, 1999
 Athyreus nitidus Howden, 1978
 Athyreus parvus Howden, 1978
 Athyreus peckorum Howden, 1999
 Athyreus pyriformis Howden, 1978
 Athyreus soesilae Makhan, 2008
 Athyreus subarmatus Westwood, 1848
 Athyreus thilliezi Boilly, 2012
 Athyreus tribuliformis Felsche, 1909
 Athyreus tridens Laporte de Castelnau, 1840
 Athyreus tuberifer Felsche, 1909
 Athyreus tweedianus Westwood, 1848
 Athyreus unicornis Howden, 1978
 Athyreus vavini Boucomont, 1902
 Athyreus vicinus Laporte de Castelnau, 1840
 Athyreus zischkai Martínez, 1954

Kilder 
 Bolboceratidae på Tree of Life Web Service
 Liste over artene

Eksterne lenker 
 Bilder av Athyreus unicornis
 Bilde av flere arter fra Brasil
 bugguide.net - bildegalleri over nordamerikanske arter
 
 

Bolboceratidae
Biller formelt beskrevet i 1819
Elephastomus

se Systematisk inndeling

Elephastomus er en slekt av biller som hører til gruppen skarabider (Scarabaeoidea).

Utseende 
Middelsstore (15-24 millimeter), hvelvede, glatte og blanke biller, brungule til rødlig svarte. Antennene er 11-leddete med en tre-leddet kølle. Særlig hannene har ofte et horn i pannen, men ikke horn på pronotum. Beina er kraftige gravebein, dekkvingene har markerte punktstriper.

Levevis 
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

Utbredelse 
Slekten er utbredt i det østlige og sørlige Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Bolboceratidae Laporte de Castelnau, 1840
 stammen Bolboceratini Mulsant, 1842
 Slekten Elephastomus MacLeay, 1819
 Elephastomus carnei Krikken, 1976
 Elephastomus gellarus Carne, 1965
 Elephastomus howdeni Nikolajev, 1990
 Elephastomus meraldus Carne, 1965
 Elephastomus proboscideus (Schreibers, 1802)
 Elephastomus terraereginae (Blackburn, 1899)

Kilder 
 Carne, P.B. (1965) A revision of the genus Elephastomus MacLeay (Coleoptera: Geotrupidae). 
 Bolboceratidae på Tree of Life Web Service

Eksterne lenker 
 bugguide.net - bildegalleri over nordamerikanske arter
 

Bolboceratidae
Biller formelt beskrevet i 1819
Eucanthus

se Systematisk inndeling

Eucanthus er en slekt av biller som hører til gruppen skarabider (Scarabaeoidea).

Utseende 
Middelsstore, hvelvede, glatte og blanke, brunrøde til brunsvarte biller. Antennene er 11-leddete med en tre-leddet kølle. Hannen har gjerne et kort horn i pannen, de kan også ha knøler på thorax. Beina er kraftige gravebein, dekkvingene har markerte punktstriper.

Levevis 
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

Utbredelse 
Slekten er utbredt i Amerika. Dessuten blir to arter fra Australia plassert i denne slekten, men denne plasseringen er usikker.

Systematisk inndeling  

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Bolboceratidae Laporte de Castelnau, 1840
 stammen Eucanthini Nikolajev, 2002
 Slekten Eucanthus Westwood, 1848
 Eucanthus alutaceus Cartwright, 1974
 Eucanthus bonariensis (Klug, 1843)
 Eucanthus felschei Boucomont, 1910
 Eucanthus greeni Robinson, 1948
 Eucanthus impressus Howden, 1964
 Eucanthus lazarus (Fabricius, 1775)
 Eucanthus mexicanus Howden, 1964
 Eucanthus subtropicus Howden, 1955

Kilder 
 Bolboceratidae på Tree of Life Web Service

Eksterne lenker 
 bugguide.net - bildegalleri over nordamerikanske arter
 

Bolboceratidae
Dyr formelt beskrevet i 1848
Antti Aalto

Antti Aalto er navnet til flere personer:

 Antti Aalto (ishockeyspiller) (f. 1975), finsk ishockeyspiller
 Antti Aalto (skihopper) (f. 1995), finsk skihopper
Antti Aalto (skihopper)

Antti Aalto (født 2. april 1995 i Kides) er en finsk skihopper som representerer Kiteen Urheilijat.

Han debuterte i verdenscupen i skihopping den 31. januar 2016 i Sapporo i 2015/16-sesongen.

I Ski-VM 2017 på hjemmebane i Lahtis endte Aalto på 38.-plass i normalbakkerennet, mens han fire dager senere vant kvalifiseringen til storbakkerennet.

Referanser

Eksterne lenker 
 

Finske skihoppere
Deltakere under Ski-VM 2017
Deltakere for Finland under Vinter-OL 2018
Skihoppere under Vinter-OL 2018
Deltakere under Ski-VM 2019
Deltakere under Ski-VM 2021
Deltakere for Finland under Vinter-OL 2022
Skihoppere under Vinter-OL 2022
Alex Insam

Alex Insam (født 19. desember 1997 i Brixen) er en italiensk skihopper som representerer GS Fiamme Oro.

Karriere 
Insam debuterte i verdenscupen i skihopping den 4. januar 2017 i Innsbruck under 2016/17-sesongen.

Under Junior-VM på ski 2017 i Park City tok han sølv i normalbakke mellom tsjekkiske Viktor Polášek og tyske Constantin Schmid.

Under Ski-VM 2017 i Lahtis endte Insam på 45.-plass i normalbakkerennet, mens han fire dager endte på 19.-plass i kvalifiseringen til storbakkerennet.

Referanser

Eksterne lenker 
 

Italienske skihoppere
Deltakere under Ski-VM 2017
Deltakere for Italia under Vinter-OL 2018
Skihoppere under Vinter-OL 2018
Deltakere under Ski-VM 2019
Personer fra Brixen
Deltakere under Ski-VM 2021
Constantin Schmid

Constantin Schmid (født 27. november 1999) er en tysk skihopper som representerer WSV Oberaudorf.

Karriere 
Schmiddebuterte i verdenscupen i skihopping den 30. desember 2016 på hjemmebane i Oberstdorf i 2016/17-sesongen.

Under Junior-VM på ski 2017 i Park City tok han først individuell bronse i normalbakke bak tsjekkiske Viktor Polášek og italienske Alex Insam, før han avsluttet mesterskapet med to lagsølv. Først i herrenes lagkonkurranse med Martin Hamann, Tim Fuchs og Felix Hoffmann, før han avsluttet mesterskapet med mikslaget bestående av Hamann, Agnes Reisch og Gianina Ernst.

Under Junior-VM på ski 2018 i Kandersteg vant han sølv i konkurransen for mikslag, sammen med Luisa Görlich, Justin Lisso og Gianina Ernst. Han tok også sølvmedalje i den individuelle konkurransen. Han tok også gullmedalje i den Lagkonkurranse.

Under Vinter-OL 2022 i Beijing, tok han bronse i lagkonkurransen.

Referanser

Eksterne lenker 
 

Tyske skihoppere
Olympiske bronsemedaljevinnere for Tyskland
Tyske mestere i skihopping
Juniorverdensmestere i skihopping
Deltakere under Ski-VM 2021
Deltakere for Tyskland under Vinter-OL 2022
Skihoppere under Vinter-OL 2022
Medaljevinnere under Vinter-OL 2022
Killian Peier

Killian Peier (født 28. mars 1995) er en sveitsisk skihopper som representerer SC Vallée du Joux.

Karriere 
Peier debuterte i verdenscupen i skihopping den 23. november 2014 i Klingenthal under 2014/15-sesongen.

Han ble tatt ut i den sveitsiske troppen til Ski-VM 2013 i Val di Fiemme, der Peier sammen med Simon Ammann, Marco Grigoli og Gregor Deschwanden hoppet Sveits til 10.-plass i lagkonkurransen.

10.-plassen ble gjentatt i lagkonkurransen under Ski-VM 2015 i Falun med Deschwanden, Gabriel Karlen og Ammann på laget. Individuelt ble det en 31.-plass i normalbakkerennet og en 30.-plass i storbakkerennet.

Under Ski-VM 2017 i Lahtis endte Peier på 18.-plass i normalbakkerennet, mens han fire dager senere endte på 13.-plass i kvalifiseringen til storbakkerennet.
Ytterligere fremgang fikk Peier under Ski-VM 2019 i Seefeld, der han vant en bronsemedalje i storbakkerennet.

Sammenlagtplasseringer i verdenscupen

Referanser

Eksterne lenker 
 

Sveitsiske skihoppere
Deltakere under Vinter-OL for ungdom 2012
Deltakere under Ski-VM 2013
Deltakere under Ski-VM 2015
Deltakere under Ski-VM 2017
Deltakere under Ski-VM 2019
Deltakere for Sveits under Vinter-OL 2022
Skihoppere under Vinter-OL 2022
Slottsloven på Akershus

Slottsloven på Akershus var en kommisjon som var i virksomhet i Norge i perioden 1704–1722. Slottsloven ble opprettet av Frederik IV ved plakat av 16. februar 1704.

Kommisjonen hadde som mandat å fungere i stattholderens sted og besto av 
fire sivile og ett militært medlem, med visestattholderen som formann. Bestallinger for medlemmene av Slottsloven ble ekspedert gjennom Danske Kancelli. Kommisjonen hadde sete på Akershus slott og festning.

Referanser 

Norsk politisk historie
Tidligere norske statlige myndigheter
Danmark-Norge
Etableringer i 1704
Opphør i 1722
1704 i Norge
1722 i Norge
Dialytellus

se systematisk inndeling

Aphodius (Dialytellus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Små (3 - 4,5 millimeter), noe brede, blanke, rødbrune til svarte gjødselbiller. Hodet er stort og skovlformet, forkanten er litt innbuktet. Pronotums punktur er svært grov, overflaten ganske blank. Dekkvingene er hvelvede og rundede, og har brede og skarpe lengdefurer, og har en liten tann på "skuldrene".

Levevis 
Disse billene lever i møkk og spesialiserer seg kanskje på møkk fra hjortedyr, kanskje også på råtnende sopp.

Utbredelse 
Gruppen er utbredt i det nordøstlige Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 slekten Aphodius Illiger, 1798 (i vid forstand)
 underslekten (eller slekten) Dialytellus Brown, 1929 
 Dialytellus dialytoides (Fall, 1907)
 Dialytellus tragicus (A. Schmidt, 1916)

Kilder 
 Liste over artene
 Generic Guide to New World Scarab Beetles - Dialytes

Eksterne lenker 
 bugguide.net, bilder av artene
 

Gjødselbiller
Nord-Amerikas insekter
Biller formelt beskrevet i 1929
Ahermodontus

se systematisk inndeling

Aphodius (Ahermodontus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Små, halvmatte, gjødselbiller, gjerne svarte. Kroppen er avlang og høyt hvelvet. Hodet er skovlformet, pronotum er ganske tett og kraftig punktert, det samme gjelder scutellum. Dekkvingene har fine lengdestriper, mellom disse fint punktert.

Levevis 
Disse billene lever i møkk og er hyppigst på steder der husdyr beiter.

Utbredelse 
Gruppen er utbredt i Sør-Europa (bare kjent fra Spania og Albania).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 slekten Aphodius Illiger, 1798 (i vid forstand)
 underslekten (eller slekten) Ahermodontus Baguena, 1930 
 Aphodius (Ahermodontus) ambrosi Pardo Alcaide, 1936
 Aphodius (Ahermodontus) bischoffi Vsetecka, 1939
 Aphodius (Ahermodontus) marini Baguena, 1930

Kilder 
 Liste over artene
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 

Gjødselbiller
Biller formelt beskrevet i 1930
Spanias insekter
Albanias insekter
Gilletianus

se systematisk inndeling

Gilletianus er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Små (ca. 3 millimeter), brunlige gjødselbiller. Hodet er bredt og skovlformet, rundet, ikke innbuktet i midten. Pronotum er avrundet firkantet med grov punktur, dekkvingene jevnbrede.

Utbredelse 
Slekten er utbredt i Sørøst-Asia.

Systematisk inndeling 
Slekten blir ofte plassert som en underslekt av Aphodius.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 slekten Gilletianus Balthasar, 1933 
 Gilletianus costatulus (A. Schmidt, 1908)
 Gilletianus fukiensis Balthasar, 1952
 Gilletianus matotomensis Ochi, Kon & Kawahara, 2010
 Gilletianus miksici Balthasar, 1960
 Gilletianus mindorensis Ochi, Kon & Kawahara, 2010
 Gilletianus proclivis Balthasar, 1933
 Gilletianus rajawatorum (Král & Šipek, 2013)
 Gilletianus reichei (Harold, 1859)
 Gilletianus segmentaroides (A. Schmidt, 1909)
 Gilletianus superreichei Ochi, Kon & Kawahara, 2010
 Gilletianus takeshii Ochi, Kon & Kawahara, 2010
 Gilletianus therondi Balthasar, 1963

Kilder 
 D. Král og P. Šipek (2013) Aphodiinae (Coleoptera: Scarabaeidae) of the Goa, Maharashtra and Rajasthan (India) with description of
Aphodius (Gilletianus) rajawatorum sp. nov. Acta Entomologica Musei Nationalis Pragae 53(2) : 633-648 
 Liste over artene

Eksterne lenker 
 
 

Gjødselbiller
Biller formelt beskrevet i 1933
Xenoheptaulacus

se systematisk inndeling

Aphodius (Xenoheptaulacus) er en underslekt av biller som hører til familien skarabider (Scarabaeidae) i gruppen skarabider (Scarabaeoidea). Gruppen omfatter bare én kjent art.

Utseende 
En liten (3,5 - 4 millimeter), avlang, litt flat, brun gjødselbille. Hodet er stort og bredt, skovlformet, en tanke innbuktet i midten foran. Pronotum er avrundet firkantet, tett og kraftig punktert, litt matt og nokså tett hårete. Dekkvingene har fine punkstriper, annethvert mellomrom mellom disse er opphøyd som en bred lengderibbe.

Levevis 
Biologien til denne arten er ukjent.

Utbredelse 
Arten lever i Panama, Colombia og Venezuela.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gjødselbiller, Aphodiinae Leach, 1815
 slekten Aphodius Illiger, 1798 (i vid forstand)
 underslekten (eller slekten) Xenoheptaulacus Hinton, 1934 
 Aphodius (Xenoheptaulacus) tricostatus (Harold, 1869)

Kilder 
 Generic Guide to New World Scarab Beetles - Xenoheptaulacus 
 Liste over artene
 Fauna Europaea Web Service Version 2.4 (2011) Utbredelsesdatabase for europeiske dyr
 Liste over artene

Eksterne lenker 
 
 

Gjødselbiller
Biller formelt beskrevet i 1934